Norsk OL-gullhåp skadet på trening
- Jeg kan bekrefte at hun har skadet det venstre kneet i forbindelse med trening i Aspen. Hun kommer hjem i løpet av de nærmeste dagene for å bli undersøkt på Olympiatoppen, sier kommunikasjonssjef i Norges Skiforbund, Espen Graff, til VG. 18-åringen har de siste dagene vært på treningsleir i Aspen sammen med blant andre trener Christopher Frankum. Treneren ønsker ikke å si noe til VG om skaden, men henviser til Graff. - Skaden er slik at hun hverken kan konkurrere eller trene, men det er for tidlig å si noe mer før hun er grundig undersøkt. Vi kan derfor ikke si noe om OL-deltagelsen eller spekulere noe rundt det, sier Graff. Sjåstad Christiansen skulle etter planen ha dratt fra treningsleiren med sini hovedsponsor i Aspen til Breckenridge for å forberede seg til Dew Tour-konkurransen om arrangeres fra 12. til 15. desember. Det skulle være en god pekepinn på formentil twintip-profilen, men nå ser det ut til at den konkurransen går i vasken.
Twintip-kjører Tiril Sjåstad Christiansen (18) har pådratt seg en kneskade på trening i Aspen, Colorado. Det fryktes at gullhåpet mister OL i Sotsji.